als_Latn dik_Latn sag_Latn
Jashtë po zbardh dhe disa prej banorëve ende nuk kanë fjetur. Zaida, Alba, Jonida dhe Stiliani janë duke pirë cigare. Zaida u shpreh se gjatë kësaj jave ka pikasur tre çifte që janë Alba – Diedon; Jonida – Stilian dhe Fatjoni me Tean. Çifti që diskutohet është Tea – Fatjon dhe Alba nuk e beson që ata të dy mund të kenë gjë. Jonida mbështet mendimin e Zaidës dhe kjo e fundit ju siguron që mes tyre ka një pëlqim. “Kam folur me Fatjoni dhe ai më ka konfirmuar se ka simpati për Tean” thotë Zaida.
Më pas ata flasin për Xhensilën dhe pak më vonë për Kreshnikun, duke komentuar ato që ata kanë bërë dhe kanë thënë gjatë kësaj kohe në shtëpi. Zaida thotë se Xhensila nuk ka përmasat dhe format trupore për të qenë miss dhe të tjerët mbështesin mendimin e saj. Ndër të tjera, ajo thotë se ka vënë re se Xhensila mundohet që përpara se të flasë e mendon një herë atë që do të thotë me vete dhe pastaj flet. Jonida nga ana tjetër thotë se Xhensila shet shumë mend.
Jashtë është ftohtë dhe ata futen brenda për ta vazhduar bisedën e tyre në dhomën e ndenjies. Pas Xhensilës, ata fillojnë të komentojnë Kreshnikun. Alba tregon disa raste kur Kreshniku nuk i ka pëlqyer mënyra se si ai ka reaguar. Edhe pjesa tjetër ndajnë të njëjtin mendim me Albën.
Ndërsa ata diskutojnë në dhomën e ndenjies, të tjerët kanë shkuar në dhomën e gjumit për të fjetur.
als_Latn als_Latn als_Latn als_Latn